paragraph_text: Prvenstva Sovjetskog Saveza u hokeju na ledu održavala su se od sezone 1946./47. do 1991./92. (to je ujedno bilo i prvenstvo Zajednice neovisnih država koja je nastala tokom odigravanja sezone. Prvi rang je bio poznat pod nazivom Vysshaya Liga (od 1969./70.), a prethodno kao Klass A i Pervaja gruppa. Sva prvenstva su osvojili ruski klubovi od kojih najviše moskovski CSKA s 32 naslova. <br> Za nasljednike sovjetskog prvenstva se mogu smatrati Međudržavna liga (od 1992. do 1996.), Ruska Hokej liga (1996.-1999.), Ruska Superliga (1999.-2008.) te trenutno KHL. Većina ostalih sovjetskih republika je također formirala svoje lige od kojih su najpoznatije Bjeloruska Extraliga, Ukrajinska liga te prvenstvo Kazahstana. Od 1995. do 2004. je također postojala i međunarodna Istočnoeuropska hokejska liga (EEHL).